CELEX: C2005/171/12
Language: fi
Date: 2005-07-09 00:00:00
Title: Asia C-180/05: Euroopan yhteisöjen komission 22.4.2005 Luxemburgin suurherttuakuntaa vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/6
            
         Euroopan yhteisöjen komission 22.4.2005 Luxemburgin suurherttuakuntaa vastaan nostama kanne
   (Asia C-180/05)
   (2005/C 171/12)
   Oikeudenkäyntikieli: ranska
   Euroopan yhteisöjen komissio on nostanut 22.4.2005 Euroopan yhteisöjen tuomioistuimessa kanteen Luxemburgin suurherttuakuntaa vastaan. Kantajan asiamies on Wouter Wils, ja prosessiosoite on Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Luxemburgin herttuakunta ei ole noudattanut vuokraus- ja lainausoikeuksista sekä tietyistä tekijänoikeuden lähioikeuksista henkisen omaisuuden alalla 19 päivänä marraskuuta 1992 annetun neuvoston direktiivin 92/100/ETY (1) 1 ja 5 artiklan mukaisia velvoitteitaan, koska se ei ole soveltanut kyseisessä direktiivissä säädettyjä lainausoikeutta yleisölle koskevia säännöksiä, ja
            
         
               2)
            
            
               velvoittaa Luxemburgin suurherttuakunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Niin pitkään kuin tekijänoikeudesta 18.4.2001 annetun lain 65 §:n täytäntöönpanoa koskevaa suurherttuan asetusta ei hyväksytä eikä se tule voimaan, velvollisuus maksaa korvaus lainauksesta yleisölle, joka direktiivin 92/100 5 artiklan 1 kohdan mukaan on edellytys poikkeamiselle direktiivin 92/100 1 artiklassa säädetystä yksinoikeudesta, ei ole tehokas. Näin ollen direktiivin 92/100 1 ja 5 artiklaa ei ole sovellettu asianmukaisesti.
   
      (1)  EYVL L 346, s. 61